mk en ba mk ru mk hbs_cyr ru mk mk mk mk mk ky ru mk mk hbs_cyr mk en en en en en en en en mk en it en en en en en en en en en en en mk ba mk ru mk hbs_cyr ru mk mk mk mk mk ky ru mk mk hbs_cyr mk mk mk mk en mk it en en hbs_lat bg es mk mk mk mk mk mk mk mk mk mk mk mk mk mk mk mk mk mk mk mk en es es nl mk mk mk en en en hbs_cyr mk de mk ru mk en mk ru en mk mk mk mk mk mk mk mk mk mk mk de mk de mk de hbs_cyr mk en mk nb mk en ru mk mk hbs_cyr bg mk en mk uk hbs_cyr mk mk hbs_lat mk ru uk en en en en
КОВАЧЕВСКИ : ДЕКЛАРАЦИЈАТА ЗА ПРАВА НА МАЛЦИНСТВОТО НА ОН Е СЕКОЈДНЕВНА ПРАКСА, СОЗДАВАМЕ ЕДНАКВО ОПШТЕСТВО ЗА СИТЕ - Народен Глас
Welcome! Log into your account
Forgot your password? Get help
A password will be e-mailed to you.
Home Македонија КОВАЧЕВСКИ : ДЕКЛАРАЦИЈАТА ЗА ПРАВА НА МАЛЦИНСТВОТО НА ОН Е СЕКОЈДНЕВНА ПРАКСА,...
КОВАЧЕВСКИ : ДЕКЛАРАЦИЈАТА ЗА ПРАВА НА МАЛЦИНСТВОТО НА ОН Е СЕКОЈДНЕВНА ПРАКСА, СОЗДАВАМЕ ЕДНАКВО ОПШТЕСТВО ЗА СИТЕ
Димитар Ковачевски денеска во рамките на Генералната дебата во ООН во Њујорк учествуваше и се обрати на Состанокот по повод 30 години од Декларацијата за правата на малцинствата.
Во продолжение ви го пренесуваме во целост обраќањето на премиерот Ковачевски.
„Цврсто сум уверен дека унапредувањето на едно право, што не загрозува друго право, може само да ѝ користи на една држава што е посветена кон мирен развој.
Мирот никогаш не треба да се гледа како крајна дестинација.
Мирот е пат со многу кривини; мирот се добива со заедничко чекорење по овој пат во секојдневието; тоа е пат по кој луѓето кои живеат во населба, во заедница, во општина, во држава, треба да го врват заеднички; тоа е пат на кој треба да напредуваме во заедништво, сите ние тука во оваа просторија, сите низ целиот свет.
И го велам ова затоа што денес сум тука во името на мојата татковина, Република Северна Македонија, која денес е пример за функционална мулти-етничка држава и претставува фактор на стабилност на Западен Балкан што најмногу се должи на концептот „Едно општество за сите” кон кој се стремиме и го спроведуваме без предрасуди. Ова е концепт заснован на начелото на еднакви права и должности за сите граѓани, начело што Владата и поголемиот дел од граѓаните на Република Северна Македонија го поддржуваат.
Овие граѓани се Македонци, Албанци, Турци, Власи, Срби, Роми, Бошњаци и други граѓани кои живеат во Република Северна Македонија и кои според највисокиот законодавен документ, нашиот Устав, имаат еднакви слободи и права, без разлика на нивната национална, етничка, верска или друга припадност.
Нашиот образовен систем гарантира и нуди образование за лицата што припаѓаат на етничките заедници на нивниот мајчин јазик, на сите нивоа на образованието, почнувајќи со основното.
Усвоените законски измени и примената на начелото на еднаква застапеност им овозможија на лицата што припаѓаат на етничките заедници да бидат вклучени во сите области на општествениот живот, како што се локалната самоуправа, Собранието, правосудниот систем, како и телата на извршната власт.
Всушност, ние ги пренесовме писмото и духот на Декларацијата за права на малцинствата на Обединетите Нации во реалност, во нашата секојдневна пракса. Република Северна Македонија е силен поддржувач на оваа Декларација на ОН која ги штити основните начела за заштита на малцинствата. Веруваме дека сите демократски држави треба и мора да се водат од оваа Декларација.
Граѓаните на Северна Македонија се наполно свесни за фактот дека со тоа што им се овозможува на лицата што припаѓаат на другите етнички заедници да го користат својот јазик, што се разликува од македонскиот, да ги бараат своите права за социјални услуги, да ги бранат своите права пред судовите користејќи го својот мајчин јазик, тие не изгубиле ништо – напротив, добиле многу.
Со нашите политики за еднаквост го зацврстивме сврзувачкото ткиво на нашето општество и го отворивме патот за дискусија по прашања кои се од вистинска важност за граѓаните – нивното постоење и животен стандард, бидејќи тоа ни е заедничкиот јазик на сите нам, на сите наши граѓани.
Со оглед на тоа дека сме цврсто и целосно посветени на Агендата 2030 и начелото „никој да не биде изоставен”, усвоивме Национална стратегија со која се елаборира концептот „Едно општество за сите и интеркултурализам” засновани на партиципативна демократија, што од своја страна, ги консолидира процесите за инклузивност во државата, а тоа е квалитетот по кој мојата држава е препознатлива во регионот, во ЕУ и низ светот.
Секако, пред 21 година минавме низ сложен процес кога се постигна Охридскиот рамковен договор кој понуди решенија за отворените меѓуетнички прашања. Денес, овој Договор е пренесен во Уставот. Со тоа ние искрено покажуваме дека целосното уживање на човековите права од страна на малцинствата, во согласност со меѓународното право, може да се постигне само преку активни политики и стратешки планови што ги развиваме во соработка со секторот на граѓанското општество.
Во моментов развиваме нова Стратегија за еднаквост и недискриминација што ќе го покрива периодот од 2022 до 2026. Работиме на развој на стратегијата со поддршка на ОБСЕ, додека целта на Стратегијата е да обезбеди подобрување и унапредување на статусот на најранливите категории на граѓани. Правата на жените што припаѓаат на малцинствата се клучни за сите области, почнувајќи со образованието преку вклучувањето на жени во процесите за носење одлуки до нивен ангажман во телата на државната администрација. Посветуваме особено внимание и инвестираме значителни напори во заштитата на правата на Ромите. Развивме нова Стратегија за периодот од 2022 до 2030 за инклузија на Ромите во согласност со насоките дефинирани во Стратешката рамка за Ромите на ЕУ.
Северна Македонија спроведува уникатна политика за статусот на своите малцинства во државите во кои живеат, а што се заснова на примена на начелата што се дел од оваа Декларација на ОН и строгото спроведување на одредбите на Рамковната конвенција на Советот на Европа за заштита на националните малцинства.
Со оглед на тоа дека сме успешна, функционална мулти-етничка демократска држава – мини Европа на Балканот – подготвени сме и имаме волја да гарантираме унапредување на етничкиот, културолошки, јазичен и верски идентитет на сите етнички заедници, додека истовремено ги штитиме државните интереси и ја развиваме Република Северна Македонија на исто ниво со остатокот од демократскиот свет.
Со тоа што сме дел од регион кој многу претрпел од бескрајни раздори и конфликти во минатото, посветени сме на тоа да придонесеме кон подобри односи со нашите соседи кои исто така, се етнички различни. Нашата последна иницијатива – Отворен Балкан, заедно со земјите што нè опкружуваат – во моментов е најинспиративната идеја за мир и економски развој што ќе нè приближи до нашата крајна стратешка цел – членство во ЕУ.
Пандемијата и војната во Украина покажаа дека, кога станува збор за човековите права, борбата никогаш не завршува, затоа што и за нивното зачувување и за нивното унапредување, потребна е силна волја и претпазливост. Посветеноста на човековите права не завршува на границите на нашата заедница, на нашата држава, на нашиот регион. Таа е универзална.
Со тоа, би сакал да ја поздравам денешната дебата што ја поддржува нашата заедничка посветеност на градењето поправични држави и поправичен свет.”
Previous articleПУТИН УАПСИ НАД 1.200 НА ПРОТЕСТИТЕ ВО РУСИЈА ПОРАДИ ОДЛУКАТА ЗА МОБИЛИЗАЦИЈА КАДЕ ПОВЕЌЕТО ОД УАПСЕНИТЕ БЕА ЖЕНИ
Next articleКУМАШИНОТ НА ПУТИН, ВИКТОР МЕДВЕЧУК КОЈ ТРЕБАШЕ ДА БИДЕ ПРЕМИЕР ВО УКРАИНА ОТКАКО ЌЕ БЕШЕ УАПСЕН ИЛИ УБИЕН ЗЕЛЕНСКИ, РАЗМЕНЕТ ЗА 200 УКРАИНСКИ ВОЈНИЦИ
LEAVE A REPLY Cancel reply
Log in to leave a comment
Адвокатот Саша Андоновски смета дека ,,нешто смрди“ во објавената снимка од...
ОТКАКО ЗАГИНАА НАД 50.000 РУСИ ВО УКРАИНА : РУСКАТА ПЛАТЕНИЧКА ГРУПА...
ВОЗАЧОТ НА АВТОБУСОТ НЕ ЗАСПАЛ: ИМА ТРАГИ НА КОЧЕЊЕ НА ДВЕ...
ДЕТЕ ВО ПРИВАТНА ГРАДИНКА БИЛО ТЕШКО ПОВРЕДЕНО ДОДЕКА РОДИТЕЛИТЕ НЕГОВИ НЕ...
ВЛАТЧЕ УШТЕ НЕ ГО ПРИФАЌА ДОГОВОРОТ ОД ПРЕСПА, АМА НА СРЕДБИ...
(ВИДЕО) НАЈДОБАР ДОКАЗ ДЕКА ПОКЕМОН ГО Е ШТЕТНО ЗА ЧОВЕШТВОТО Е...
Зоран Ставрески бега од Катица Јанева како Ѓавол од темјан –...
НИКОЛОВСКИ : ОД 10 МАЈ ЗАПОЧНУВАМЕ СО АКТИВНА БЛОКАДА НА СОБРАНИЕТО
ВАКВИ ЗЕЛЕНИ МРСУЛИ ДУРИ НИ ЕДЕН ЉУПЧЕ ЗЛАТЕВ НЕМОЖЕ ДА ИЗЕДЕ...
АТАНАСОСКИ: ПУТИН Е ЛУДАК ЈА УНИШТИ РУСИЈА И ГИ ОСАКАТИ РУСИТЕ
СПАСОВСКИ : ГИ ПОДОБРУВАМЕ СООБРАЌАЈНИТЕ КАПАЦИТЕТИ ВО НАСОКА НА ЗАБРЗАН ЛОКАЛЕН...
ШОКАНТНО – ОБЈАВЕНИ ИНТИМНИ СЕКС СНИМКИ СО ЕКС СЕКРЕТАРКАТА НА ПРЕМИЕРОТ:...
(ФОТО) ТЕАТАРОТ ВО МАКЕДОНИЈА СИ ЕБА МАЈКАТА, ГО ДОСТИГНА НАЈГОЛЕМОТО ДНО,...
ИВАНОВ ЗА УТРЕ ПЛАНИРАЛ ДА И НАРЕДИ НА ВОЈСКАТА ДА ГО...
Порталот ,,Народен Глас" како основна цел има остварување заштита и усогласување на своите интереси и уверувања, како и остварување на поширок општествен интерес, изградба на отворено граѓанско опшество, поддржување и обезбедување на помош на демократските процеси со активно учество на граѓаните во нив, заштита и промовирање на човековите права и слободи и слободата на изразување.
© Memory Foam Mattress Topper
Edit with Live CSS
Write CSS OR LESS and hit save. CTRL + SPACE for auto-complete.